UZNESENIE VLÁDY SLOVENSKEJ REPUBLIKY
č. 900
z 24. septembra 2003

k návrhu Národného programu kvality SR na roky 2004 - 2008

Číslo materiálu:	8458/2003	
Predkladateľ:	predseda Úradu pre normalizáciu, metrológiu a skúšobníctvo SR	
Vláda
A.	berie na vedomie
A.1.	plnenie úloh hlavných smerov politiky kvality v SR; 
B.	schvaľuje
B.1.	Národný program kvality SR na roky 2004 – 2008 (ďalej len „program“) s pripomienkou prijatou na rokovaní vlády;
C.	ukladá
predsedovi Úradu pre normalizáciu, metrológiu a skúšobníctvo SR
C.1.	v spolupráci s ministrami a predsedami ostatných ústredných orgánov štátnej správy SR realizovať program,
C.2.	rozpracovať a vydať program formou metodicko-informačnej príručky;
ministrom
predsedom ostatných ústredných orgánov štátnej správy SR
C.3.	v spolupráci s predsedom Úradu pre normalizáciu, metrológiu a skúšobníctvo SR a predsedom Úradu pre štátnu službu pokračovať v zavádzaní spoločného systému hodnotenia kvality verejnej správy podľa modelu CAF;

D.	odporúča
prezidentovi Asociácie zamestnávateľských zväzov a združení SR
predsedovi Slovenskej obchodnej a priemyselnej komory
predsedovi Slovenskej poľnohospodárskej a potravinárskej komory
prezidentovi Slovenskej spoločnosti pre kvalitu
generálnemu riaditeľovi Národnej agentúry pre rozvoj malého a stredného podnikania
D.1.	spolupracovať s predsedom Úradu pre normalizáciu, metrológiu a skúšobníctvo SR a ďalšími predsedami ostatných ústredných orgánov štátnej správy SR pri realizácii programu.
Vykonajú:	ministri
		predsedovia ostatných ústredných orgánov štátnej správy SR
Na vedomie:	prezident Asociácie zamestnávateľských zväzov a združení SR
predseda Slovenskej obchodnej a priemyselnej komory
predseda Slovenskej poľnohospodárskej a potravinárskej komory
prezident Slovenskej spoločnosti pre kvalitu
generálny riaditeľ Národnej agentúry pre rozvoj malého a stredného podnikania